Η Αλβανία είναι προεδρευόμενη κοινοβουλευτική δημοκρατία, με βάση την οποία αρχηγός της κυβέρνησης είναι ο Πρωθυπουργός, στα πλαίσια ενός πολυκομματικού συστήματος. Η εκτελεστική εξουσία ασκείται από την κυβέρνηση, ενώ η νομοθετική ασκείται από την κυβέρνηση και το κοινοβούλιο. Από το 1991, οπότε εισήχθη ο πολυκομματισμός, η εξουσία μονοπωλείται από δύο πολιτικά κόμματα, το Δημοκρατικό Κόμμα της Αλβανίας και το Σοσιαλιστικό Κόμμα της Αλβανίας (σοσιαλιστικό, μετακομμουνιστικό).

Αρχηγός κράτους είναι ο Πρόεδρος της Αλβανικής Δημοκρατίας, ο οποίος εκλέγεται από τη συνέλευση για πενταετή θητεία με μυστική ψηφοφορία. Για την εκλογή του προέδρου απαιτούνται τα δύο τρίτα των ψήφων όλων των βουλευτών. 

Η Βουλή (Συνέλευση ή *Kuvendi i Republikës së Shqipërisë*) αποτελείται από 140 μέλη, τα οποία εκλέγονται για τετραετή θητεία. 100 εξ αυτών εκλέγονται απευθείας σε μονοεδρικές περιφέρειες με κατά προσέγγιση ανάλογο αριθμό ψηφοφόρων. Οι 40 εκλέγονται από λίστες πολιτικών κομμάτων με πολλά ονόματα ή συνασπισμούς κομμάτων με βάση την κατάταξή τους. Ο συνολικός αριθμός των βουλευτών ενός κόμματος ή κομματικού συνασπισμού θα πρέπει να προσεγγίζει όσο γίνεται περισσότερο την αναλογία σε έγκυρες ψήφους που κέρδισαν τα κόμματα αυτά στον πρώτο γύρο των εκλογών. Κόμματα που λαμβάνουν ποσοστό λιγότερο από το 4 % των έγκυρων ψηφοδελτίων σε εθνικό επίπεδο στον πρώτο γύρο των εκλογών δεν απολαμβάνουν οφέλη από την αντίστοιχη λίστα με τα πολλά ονόματα. Ο πρόεδρος εκλέγεται από τη Βουλή.

Πρόσφατες προεδρικές εκλογές (2022)
-----------------------------------

Κύριο λήμμα: Αλβανική προεδρική εκλογή 2022

Πρόσφατες βουλευτικές εκλογές (2021)
------------------------------------

Κύριο λήμμα: Αλβανικές βουλευτικές εκλογές 2021

Προηγούμενες προεδρικές εκλογές (2002-2017)
-------------------------------------------

Πριν το 2002 διεξήχθησαν προεδρικές εκλογές τα έτη 1925, 1991, 1992, 1996 και 1997.
Στις πέμπτες εκλογές μετά την πτώση του κομουνιστικού καθεστώτος, στις 24 Ιουνίου 2002, πρόεδρος εξελέγη ο ανεξάρτητος Αλφρέντ Μοϊσίου με 97 ψήφους επί συνόλου 140 του Κοινοβουλίου.
Στις επόμενες εκλογές, στις 20 Ιουλίου 2007, πρόεδρος εξελέγη ο Μπαμίρ Τόπι που υποστηρίχθηκε μερικώς από την qντιπολίτευση και εξελέγη με 85 ψήφους στον 4ο γύρο..

Ο Μπουγιάρ Νισάνι από το Δημοκρατικό Κόμμα εξελέγη νέος πρόεδρος στις 11 Ιουνίου 2012 με 73 ψήφους, στον 4ο γύρο.

Ο Ιλίρ Μέτα κέρδισε την προεδρική εκλογή λαμβάνοντας 87 ψήφους στον 4ο γύρο στις 28 Απριλίου 2017.

Προηγούμενες βουλευτικές εκλογές
--------------------------------

### 2009

Κύριο λήμμα: Αλβανικές βουλευτικές εκλογές 2009
Στις βουλευτικές εκλογές που διεξήχθησαν στις 28 Ιουνίου του 2009 ο δεξιός συνασπισμός του πρωθυπουργού Σαλί Μπερίσα προηγήθηκε σε αριθμό εδρών (με πέντε περισσότερες έδρες από την αντιπολίτευση), αλλά συγκέντρωσε ελαφρώς μικρότερο ποσοστό από το συνασπισμό των Σοσιαλιστών υπό τον Έντι Ράμα (40,90% έναντι 39,97%). Το Σεπτέμβριο του 2009 το Δημοκρατικό Κόμμα και το Σοσιαλιστικό Κίνημα για την Ενσωμάτωση συμφώνησαν σε σχηματισμό κυβέρνησης συνασπισμού, με τον Μπερίσα να παραμένει πρωθυπουργός και τον Ιλίρ Μέτα να γίνεται υπουργός εξωτερικών. Ο Μπερίσα έλαβε εντολή για σχηματισμό κυβέρνησης στις 9 Σεπτεμβρίου.

Οι διεθνείς παρατηρητές έκριναν ότι οι εκλογές ήταν ελεύθερες και δίκαιες και ότι δεν σημειώθηκαν σημαντικές παρατυπίες, για πρώτη φορά στην αλβανική ιστορία.

  

### 2013

Κύριο λήμμα: Αλβανικές βουλευτικές εκλογές 2013
Στις εκλογές που έγιναν στις 23 Ιουνίου 2013 κέρδισε ο συνασπισμός "Συμμαχία για την Ευρωπαϊκή Αλβανία", του οποίου ηγείται το Σοσιαλιστικό Κόμμα και ο ηγέτης του, Έντι Ράμα. Ο πρωθυπουργός Σαλί Μπερίσα και το κυβερνών Δημοκρατικό Κόμμα παραδέχθηκαν την ήττα τους στις 26 Ιουνίου 2013.

Την ημέρα της ψηφοφορίας 1 άτομο σκοτώθηκε και 2 ακόμα τραυματίστηκαν σε επεισόδιο στην πόλη Λατς καθώς και σε άλλα βίαια επεισόδια σε όλη τη χώρα.

Ο Ράμα ανέλαβε επίσημα πρωθυπουργός στις 15 Σεπτεμβρίου 2013.

### 2017

Κύριο λήμμα: Αλβανικές βουλευτικές εκλογές (2017)
Οι βουλευτικές εκλογές του 2017 διεξήχθησαν την 25η Ιουνίου του έτους.

Δημοψηφίσματα
-------------

### 1994

Κύριο λήμμα: Αλβανικό δημοψήφισμα του 1994

Παραπομπές
----------

1. ↑  Wolchik, Sharon L.· Curry, Jane Leftwich (2010). *Central and East European Politics: From Communism to Democracy*. Lanham: Rowman & Littlefield Publishers. σελ. 374. ISBN 9780742567351.
2. ↑  «Albanian Presidential Election». *web.archive.org*. Αρχειοθετήθηκε από το πρωτότυπο στις 14 Σεπτεμβρίου 2010. Ανακτήθηκε στις 25 Ιουλίου 2019.
3. ↑  Semini, Llazar (2012-06-11). «Albania elects new president despite protests». *The San Diego Union-Tribune*. .
4. ↑  Reuters, Early vote count gives Albania's ruling party lead, 30 Ιουνίου 2009.
5. ↑  Euronews Αρχειοθετήθηκε 2011-12-25 στο Wayback Machine. 28 Ιουνίου 2009.
6. ↑  «Reuters». Αρχειοθετήθηκε από το πρωτότυπο στις 25 Αυγούστου 2013. Ανακτήθηκε στις 25 Ιουνίου 2014.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Ιουνίου 2013. Ανακτήθηκε στις 28 Ιουνίου 2013.
8. ↑  Προηγείται ο Έντι Ράμα στις αλβανικές εκλογές, συνεχίζεται η καταμέτρηση, tovima.gr, 24 Ιουνίου 2013.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές στην Ευρώπη |
| --- |
|  |
| Ευρωεκλογές | 
Ευρωπαϊκό Κοινοβούλιο |
|  |
| Κράτη μέλη της ΕΕ | 
* Αυστρία
* Βέλγιο
* Βουλγαρία
* Γαλλία
* Γερμανία
* Δανία
* Ελλάδα
* Εσθονία
* Ιρλανδία
* Ισπανία
* Ιταλία
* Κροατία
* Κύπρος
* Λετονία
* Λιθουανία
* Λουξεμβούργο
* Μάλτα
* Ολλανδία
* Ουγγαρία
* Πολωνία
* Πορτογαλία
* Ρουμανία
* Σλοβακία
* Σλοβενία
* Σουηδία
* Τσεχία
* Φινλανδία
 |
|  |
| Κράτη μέλη της ΕΖΕΣ | 
* Ελβετία
* Ισλανδία
* Λίχτενσταϊν
* Νορβηγία
 |
|  |
| Υποψήφια και μελλοντικά κράτη προς ένταξη στην ΕΕ | 
* Αλβανία
* Βόρεια Μακεδονία
* Βοσνία-Ερζεγοβίνη
* Γεωργία
* Μαυροβούνιο
* Μολδαβία
* Ουκρανία
* Σερβία
 |
|  |
| Κυρίαρχα κράτη Εκτός ΕΕ | 
* Άγιος Μαρίνος
* Ανδόρρα
* Βατικανό
* Ηνωμένο Βασίλειο
* Μονακό
 |
|  |
| Ευρωπαϊκά Κράτη στα οποία υπάρχει Δικτατορία και Νοθεία | 
* Αζερμπαϊτζάν
* Αρμενία
* Λευκορωσία
* Ρωσία
* Τουρκία
 |
|  |
| Κράτη με περιορισμένη αναγνώριση | 
* Αμπχαζία
* Αρτσάχ
* Κόσοβο
* Νότια Οσσετία
* Υπερδνειστερία
* ΤΔΒΚ
 |
|  |
| Εξαρτημένα και άλλα εδάφη | 
* Γιβραλτάρ
* Γκέρνζι
* Νήσος του Μαν
* Νήσοι Φερόες
* Σβάλμπαρντ
* Τζέρσεϊ
* Ώλαντ
 |
|  |
| Δεν υπάρχουν πλέον ως κράτη | 
* Ανατολική Γερμανία
* Γιουγκοσλαβία
* ΕΣΣΔ
* Σερβία και Μαυροβούνιο
* Τσεχοσλοβακία
 |

 |